Document ID: 31987D0505

Padomes Lēmums
(1987. gada 13. jūlijs)
par nolīguma slēgšanu vēstuļu apmaiņas veidā, ar ko groza Eiropas Ekonomikas kopienas un Šveices Konfederācijas nolīgumu par dažiem sieriem
(87/505/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,
ņemot vērā Komisijas ieteikumu,
tā kā Eiropas Ekonomikas kopienas un Šveices Konfederācijas nolīgums par dažiem sieriem, kas noslēgts saskaņā ar Vispārējās vienošanās par tarifiem un tirdzniecību (VVTT) XXVIII pantu un ko Padome apstiprinājusi ar Lēmumu 69/352/EEK [1], cita starpā nosaka visu attiecīgo sieru svara ierobežojumus; tā kā, ņemot vērā pieredzi, divpusējās apspriešanās laikā nolēma, ka ieteicams grozīt Sbrinz siera svara ierobežojumus, jo tie izrādās pārāk ierobežojoši;
tā kā vēstuļu apmaiņas veidā jāapstiprina nolīgums, ar ko groza iepriekšminēto nolīgumu,
IR PIEŅĒMUSI ŠĀDU LĒMUMU.
1. pants
Kopiena ar šo apstiprina vēstuļu apmaiņas veidā nolīgumu, ar ko groza Eiropas Ekonomikas kopienas un Šveices Konfederācijas nolīgumu par dažiem sieriem.
Nolīguma teksts pievienots šim lēmumam.
2. pants
Ar šo Padomes priekšsēdētājs pilnvarots izraudzīties personu, kam dod tiesības parakstīt nolīgumu, lai tas ir saistošs Kopienai.
Briselē, 1987. gada 13. jūlijā

Labels: 3
18
17